b'\n_START_ARTICLE_\nFrithjof Foss\n_START_SECTION_\nSakprosa\n_START_PARAGRAPH_\nHan skrev verket Arendal Byes Historie udarbeidet ved Bidrag af offentlige Midler efter opbevarede Protokoller, Aktstykker og Optegnelser, som kom ut i 21 hefter i perioden 1889 til 1893, trykket i Arendals Bogtrykkeri.\n_START_SECTION_\nSkj\xc3\xb8nnlitteratur som Israel Dehn\n_START_PARAGRAPH_\nFoss var ogs\xc3\xa5 en popul\xc3\xa6r forfatter av skj\xc3\xb8nnlitteratur, men blir i litteraturhistoriene av Henrik J\xc3\xa6ger og Francis Bull karakterisert som triviallitteratur. I stedet for \xc3\xa5 problematisere samfunnsordningen og institusjonen ekteskap, som Camilla Collett i Amtmandens D\xc3\xb8tre og Henrik Ibsen i Kj\xc3\xa6rlighedens Komedie, behandler Foss i sine ekteskapsromaner forutsetningene som gitte. Det er opp til enkeltmennesket \xc3\xa5 tilpasse seg den guddommelige samfunnsordning.'